**11-24/MOC-00011. Erabakia, zeinaren bidez Espainiako Gobernua premiatzen baita 370/2023 Errege Dekretuaren eranskina alda dezan arantza bifidoa duten pertsonak barne hartzeko, halako moldez non, behar diren betekizunak betez gero, erretiro aurreratuari heltzeko aukera izanen baitute**

## Osoko Bilkurak onetsi du

Legebiltzarreko Erregelamenduko 125. artikuluan xedatua betez, agintzen da Nafarroako Parlamentuko Aldizkari Ofizialean argitara dadin Nafarroako Parlamentuko Osoko Bilkurak 2024ko martxoaren 21ean onetsitako erabaki hau, zeinaren bidez Espainiako Gobernua premiatzen baita 370/2023 Errege Dekretuaren eranskina alda dezan arantza bifidoa duten pertsonak barne hartzeko, halako moldez non, behar diren betekizunak betez gero, erretiro aurreratuari heltzeko aukera izanen baitute. Hona testua:

Nafarroako Parlamentuak Espainiako Gobernua premiatzen du:

* + 1. *1851/2009 Errege-dekretua aldatzen duen maiatzaren 16ko 370/2023 Errege-dekretuaren eranskina alda dezan –horren bidez, Gizarte-Segurantzaren Lege Orokorraren 161. bis artikulua garatzen da–, ehuneko 45eko desgaitasuna edo hori baino handiagoa duten langileek erretiroa aurreratzeari dagokionez, eta arantza bifidoa sar dezan erretiro aurreratua hartu ahal izatea ahalbidetzen duten gaixotasun neurologikoen artean, baldin eta erretiro aurreratua hartzeko bete beharreko baldintzak betetzen badituzte.*
    2. *1851/2009 Errege-dekretua aldatzen duen maiatzaren 16ko 370/2023 Errege-dekretuaren eranskina alda dezan –horren bidez, Gizarte-Segurantzaren Lege Orokorraren 161. bis artikulua garatzen da–, ehuneko 45eko desgaitasuna edo hori baino handiagoa duten langileek erretiroa aurreratzeari dagokionez, eta gaixotasun hauek sar ditzan:*
* *Artritis erreumatoidea*
* *Entzefalomielitis mialgikoa*
* *Transtiretina aldakorrak eragindako amiloidosia (ATTRv)*
* *Huntington-en gaixotasuna*
* *Parkinson-en gaixotasuna*
* *1 motako distrofia miotonikoa (Steinert-en gaixotasuna)*
* *Fibromialgia*
* *Immunoeskasia primarioak*
* *Eritema-lupus sistemikoa*
* *Esklerosi sistemikoa, eta erretiro aurreratua hartu ahal izatea ahalbidetzen duten beste gaixotasun batzuk, baldin eta gaixoek erretiro aurreratua hartzeko bete beharreko baldintzak betetzen badituzte”.*

## Iruñean, 2024ko martxoaren 26an

Lehendakaria: Unai Hualde Iglesias